《道林寺居寄岳麓禅师二首》
唐代·齐己

门前石路彻中峰，树影泉声在半空。寻去未应劳上下，

往来殊已倦西东。髭根尽白孤云并，心迹全忘片月同。

长忆高窗夏天里，古松青桧午时风。

山袍不称下红尘，各是闲居岛外身。两处烟霞门寂寂，

一般苔藓石磷磷。禅关悟后宁疑物，诗格玄来不傍人。

月照经行更谁见，露华松粉点衣巾。

作者简介：齐己（863年—937年）出家前俗名胡德生，晚年自号衡岳沙门，湖南长沙宁乡县祖塔乡人，唐朝晚期著名诗僧。